ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สก. 1 /2539 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทุนรวม-----------------------------------------อาศัยอํานาจตามความในข้อ 2 วรรคสอง แห่งประกาศคณะกรรมการกํากับหลักทรัพย์ และตลาดหลักทรัพย์ ที่ กก. 1 /2539 เรื่อง หลักเกณฑ์ เงื่อนไข และวิธีการจัดการกองทุนรวม ลงวันที่ 16 มกราคม พ.ศ. 2539 สํานักงานคณะกรรมการกํากับหลักทรัพย์และ ตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้"ผู้จัดการกองทุนรวม" หมายความว่า กรรมการหรือพนักงานของบริษัทหลักทรัพย์ที่ได้รับ มอบหมายจากบริษัทหลักทรัพย์นั้นให้มีอํานาจตัดสินใจลงทุนใด ๆ ในหลักทรัพย์ ทรัพย์สินอื่น หรือหาดอกผล โดยวิธีอื่น เพื่อเป็นทรัพย์สินของกองทุนรวม"บริษัทหลักทรัพย์" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจ หลักทรัพย์ประเภทการจัดการกองทุนรวม"สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตและ จดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ประเภท ที่เกี่ยวกับการจัดการลงทุน และได้รับความเห็นชอบจากสํานักงานเพื่อดําเนินการใด ๆ ตาม ประกาศนี้และประกาศที่เกี่ยวข้อง"บริษัท" หมายความว่า บริษัทจํากัด บริษัทมหาชนจํากัด และให้หมายความรวมถึง นิติบุคคลที่มีกฎหมายเฉพาะจัดตั้งขึ้นโดยมีวัตถุประสงค์ในการประกอบธุรกิจ"ผู้บริหาร" หมายความว่า กรรมการ ผู้จัดการ รองผู้จัดการ ผู้ช่วยผู้จัดการ ผู้จัดการฝ่าย และให้หมายความรวมถึงผู้ดํารงตําแหน่งเทียบเท่าที่เรียกชื่ออย่างอื่น"ผู้จัดการกองทุนส่วนบุคคล" หมายความว่า ผู้ที่ได้รับการขึ้นทะเบียนหรือได้รับความ เห็นชอบเป็นผู้จัดการกองทุนส่วนบุคคล ตามประกาศสํานักงานว่าด้วยหลักเกณฑ์ เงื่อนไข และวิธีการ ในการให้ความเห็นชอบผู้จัดการกองทุนส่วนบุคคล"กองทุนรวม" หมายความว่า กองทุนรวมประเภทรับซื้อคืนหน่วยลงทุนและกองทุนรวม ประเภทไม่รับซื้อคืนหน่วยลงทุน ที่จัดตั้งและจัดการโดยบริษัทหลักทรัพย์"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ผู้ที่จะได้รับความเห็นชอบเป็นผู้จัดการกองทุนรวมต้องมีคุณสมบัติดังต่อไปนี้(1) เป็นพนักงานประจําหรือกรรมการของบริษัทหลักทรัพย์ และไม่ได้ดํารงตําแหน่งอื่นใน บริษัทหลักทรัพย์นั้น เว้นแต่การดารงตําแหน่งอื่นในสายงานบังคับบัญชาโดยตรง (vertical line of command) และในกรณีที่บุคคลนั้นเป็นพนักงานประจําของบริษัทหลักทรัพย์ ต้องปรากฏว่าบุคคลนั้นสามารถ ทํางานให้แก่บริษัทหลักทรัพย์ได้เต็มเวลา (2) บรรลุนิติภาวะ (3) ผ่านการทดสอบความรู้เบื้องต้นเกี่ยวกับวิชาชีพตามที่สมาคมกาหนด (4) ไม่เป็นผู้บริหารที่มีอํานาจในการจัดการหรือพนักงานประจําในบริษัทอื่น (5) ผ่านการทดสอบความรู้ทั่วไปเกี่ยวกับกฎหมายว่าด้วยหลักทรัพย์และตลาดหลักทรัพย์ กฎระเบียบที่เกี่ยวข้อง และจรรยาบรรณในการประกอบวิชาชีพที่จัดโดยสมาคมข้อ ๓ ผู้ที่จะได้รับความเห็นชอบเป็นผู้จัดการกองทุนรวมต้องไม่มีลักษณะต้องห้าม ดังต่อไปนี้(1) เป็นหรือเคยเป็นบุคคลล้มละลาย(2) เคยได้รับโทษจําคุกโดยคําพิพากษาถึงที่สุดให้จําคุกในความผิดเกี่ยวกับทรัพย์ที่ กระทําโดยทุจริต(3) เคยเป็นผู้บริหารของสถาบันการเงินที่ถูกเพิกถอนใบอนุญาต เว้นแต่จะได้รับ ยกเว้นจากสํานักงาน(4) เคยถูกสั่งถอดถอนจากการเป็นผู้บริหารของสถาบันการเงินมาก่อน(5) เคยถูกสั่งเพิกถอนการให้ความเห็นชอบเป็นผู้จัดการกองทุนรวมหรือผู้จัดการ กองทุนส่วนบุคคล เว้นแต่เหตุแห่งการเพิกถอนนั้นเนื่องมาจากการไม่เข้าอบรมความรู้ทั่วไปเกี่ยวกับ กฎหมายว่าด้วยหลักทรัพย์และตลาดหลักทรัพย์ กฎระเบียบที่เกี่ยวข้อง และจรรยาบรรณในการประกอบ วิชาชีพที่จัดโดยสมาคม (6) เคยถูกไล่ออก ปลดออก หรือให้ออกจากสถาบันการเงินใดเนื่องจากการกระทํา ทุจริตในสถาบันการเงินนั้น(7) มีประวัติการทํางานอันส่อไปในทางไม่สุจริต(8) มีประวัติการบริหารงานอันเป็นเหตุให้เกิดการกระทําความผิดตามกฎหมายว่าด้วย การธนาคารพาณิชย์ กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิต ฟองซิเอร์ หรือกฎหมายว่าด้วยหลักทรัพย์และตลาดหลักทรัพย์ หลายครั้ง หรือที่เป็นความผิดร้ายแรง อันแสดงถึงการขาดความรับผิดชอบหรือความรอบคอบในการบริหารงาน(9) เป็นผู้อยู่ในระหว่างถูกกระทรวงการคลัง ธนาคารแห่งประเทศไทย สํานักงาน หรือตลาดหลักทรัพย์แห่งประเทศไทยกล่าวโทษ ร้องทุกข์ ฟ้องร้อง หรืออยู่ในระหว่างถูกดําเนินคดี เนื่องจากการกล่าวโทษหรือร้องทุกข์ดังกล่าว ในความผิดที่บัญญัติไว้หรือความผิดที่อาจดําเนินการได้ ตามกฎหมายว่าด้วยการธนาคารพาณิชย์ กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ กฎหมายว่าด้วยหลักทรัพย์และตลาดหลักทรัพย์ หรือกฎหมายว่าด้วยการ กู้ยืมเงินที่เป็นการฉ้อโกงประชาชน(10) เป็นผู้ขาดจรรยาบรรณในการประกอบวิชาชีพ โดยพิจารณาจากพฤติกรรมอันแสดง ถึงการขาดความรับผิดชอบหรือความรอบคอบในการบริหารงานอย่างร้ายแรงข้อ ๔ ระหว่างการปฏิบัติหน้าที่เป็นผู้จัดการกองทุนรวม ผู้จัดการกองทุนรวมต้องมี คุณสมบัติดังต่อไปนี้(1) เป็นพนักงานประจําหรือกรรมการของบริษัทหลักทรัพย์ และไม่ได้ดํารงตําแหน่งอื่น ในบริษัทหลักทรัพย์นั้น เว้นแต่การดํารงตําแหน่งอื่นในสายงานบังคับบัญชาโดยตรง (vertical line of command) และในกรณีที่บุคคลนั้นเป็นพนักงานประจําของบริษัทหลักทรัพย์ ต้องปรากฏว่าบุคคลนั้น สามารถทํางานให้แก่บริษัทหลักทรัพย์ได้เต็มเวลา(2) ไม่เป็นผู้บริหารที่มีอํานาจในการจัดการหรือพนักงานประจําในบริษัทอื่นข้อ ๕ ให้ผู้ที่ได้รับความเห็นชอบเป็นผู้จัดการกองทุนรวมเข้ารับการอบรมความรู้ทั่วไป เกี่ยวกับกฎหมายว่าด้วยหลักทรัพย์และตลาดหลักทรัพย์ กฎระเบียบที่เกี่ยวข้อง และจรรยาบรรณในการ ประกอบวิชาชีพที่จัดโดยสมาคม อย่างน้อยหนึ่งครั้งภายในทุกช่วงสองปีตามที่สํานักงานกําหนด เว้นแต่ ในการเข้ารับการอบรมครั้งแรกภายหลังจากการได้รับความเห็นชอบ สํานักงานอาจกําหนดช่วงระยะ เวลาที่จะต้องเข้ารับการอบรมให้เป็นช่วงเวลามากกว่าสองปีได้บุคคลที่เคยได้รับความเห็นชอบจากสํานักงานให้เป็นผู้จัดการกองทุนรวม แต่ต่อมามิได้ ปฏิบัติหน้าที่เป็นผู้จัดการกองทุนรวมของบริษัทหลักทรัพย์ใดแล้ว บุคคลนั้นอาจเข้ารับการอบรมความรู้ และจรรยาบรรณในการประกอบวิชาชีพจากสมาคมตามระยะเวลาที่กําหนดไว้ในวรรคหนึ่ง เพื่อรักษา สถานภาพการได้รับความเห็นชอบเป็นผู้จัดการกองทุนรวมได้ข้อ ๖ ในกรณีที่ปรากฏในภายหลังว่าผู้ได้รับความเห็นชอบเป็นผู้จัดการกองทุนรวมใด มีลักษณะอย่างใดอย่างหนึ่งดังต่อไปนี้ สํานักงานมีอํานาจสั่งให้บุคคลดังกล่าวแก้ไขคุณสมบัติภายใน ระยะเวลาที่สํานักงานกําหนด หรือสั่งเพิกถอนการให้ความเห็นชอบที่ได้ให้ไว้แล้วได้(1) มีลักษณะต้องห้ามตามข้อ 3(2) ปฏิบัติหน้าที่เป็นผู้จัดการกองทุนรวมโดยขาดคุณสมบัติตามข้อ 4 (3) ไม่เข้ารับการอบรมความรู้และจรรยาบรรณตามข้อ 5ข้อ ๗ ในการจัดการกองทุนรวม ผู้จัดการกองทุนรวมต้อง (1) ปฏิบัติตามกฎหมายที่เกี่ยวกับการจัดการกองทุนรวม(2) ปฏิบัติหน้าที่โดยยึดมั่นในจรรยาบรรณในการประกอบวิชาชีพตามที่สมาคมกําหนด ซึ่งได้รับความเห็นชอบจากสํานักงาน(3) ปฏิบัติหน้าที่ด้วยความรับผิดชอบ โดยใช้ความรู้ ความสามารถ และความระมัด ระวังตามสมควรเยี่ยงผู้ประกอบวิชาชีพ และต้องคํานึงถึงผลประโยชน์ของกองทุนรวมเป็นสําคัญ(4) ปฏิบัติตามเงื่อนไขที่สํานักงานกําหนดในกรณีที่มีความจําเป็นเพื่อพิทักษ์ประโยชน์ของประชาชนข้อ ๘ ให้ถือว่าผู้ที่ได้รับการขึ้นทะเบียนหรือได้รับความเห็นชอบเป็นผู้จัดการกองทุน ส่วนบุคคล ได้รับการขึ้นทะเบียนหรือได้รับความเห็นชอบเป็นผู้จัดการกองทุนรวมด้วย แล้วแต่กรณี แต่บุคคลนั้นจะปฏิบัติหน้าที่เป็นผู้จัดการกองทุนรวมและผู้จัดการกองทุนส่วนบุคคลในบริษัทหลักทรัพย์ นั้นเองหรือในบริษัทอื่นในขณะเดียวกันไม่ได้ข้อ ๙ ในกรณีที่ผู้จัดการกองทุนรวมฝาผืนหรือไม่ปฏิบัติตามกฎหมาย ประกาศ หรือ จรรยาบรรณในการประกอบวิชาชีพที่เกี่ยวข้องกับการจัดการกองทุนรวม สํานักงานมีอํานาจ ดําเนินการดังต่อไปนี้(1) ตักเตือน (2) สั่งพักการให้ความเห็นชอบเป็นระยะเวลาตามที่สํานักงานเห็นสมควร(3) เพิกถอนการให้ความเห็นชอบ ข้อ ๑๐ ในกรณีที่สํานักงานไม่ให้ความเห็นชอบบุคคลใดเป็นผู้จัดการกองทุนรวม อันเนื่องมาจากบุคคลดังกล่าวมีลักษณะต้องห้ามตามข้อ 3 หรือเพิกถอนการให้ความเห็นชอบที่ได้ ให้ไว้แก่บุคคลใด สํานักงานอาจกําหนดระยะเวลาหรือเงื่อนไขในการรับพิจารณาการขอความ เห็นชอบเป็นผู้จัดการกองทุนรวมรายนั้นของบริษัทหลักทรัพย์ในคราวต่อไป และเมื่อพ้นระยะเวลาหรือบุคคลดังกล่าวได้ปฏิบัติตามเงื่อนไขแล้ว หากบริษัทหลักทรัพย์ยื่นหนังสือขอความเห็นชอบเพื่อ แต่งตั้งบุคคลนั้นเป็นผู้จัดการกองทุนรวมอีก สํานักงานจะไม่นําประวัติการกระทําที่เป็นเหตุให้ สํานักงานเคยไม่ให้ความเห็นชอบหรือเพิกถอนการให้ความเห็นชอบมาประกอบการพิจารณาข้อ ๑๑ นับตั้งแต่วันที่ประกาศนี้มีผลใช้บังคับจนถึงวันที่ 31 ธันวาคม พ.ศ. 2540 บริษัทหลักทรัพย์อาจขอความเห็นชอบบุคคลที่มีคุณสมบัติตามข้อ 2(1) (2) (4) และ (5) ไม่มี ลักษณะต้องห้ามตามข้อ 3 และมีคุณสมบัติตามที่สมาคมกําหนดโดยได้รับความเห็นชอบจากสํานักงาน เพื่อปฏิบัติหน้าที่เป็นผู้จัดการกองทุนรวมได้ ข้อ ๑๒ นับตั้งแต่วันที่ประกาศนี้มีผลใช้บังคับจนถึงวันที่ 31 ธันวาคม พ.ศ. 2540 บริษัทหลักทรัพย์อาจแต่งตั้งบุคคลที่ปฏิบัติหน้าที่เป็นผู้จัดการกองทุนรวมของบริษัทหลักทรัพย์อยู่ก่อนวันที่ ประกาศนี้มีผลใช้บังคับ เพื่อปฏิบัติหน้าที่เป็นผู้จัดการกองทุนรวมในช่วงระยะเวลาดังกล่าวเป็นการ ชั่วคราวได้ หากปรากฏว่าบุคคลนั้นมีลักษณะดังต่อไปนี้(1) มีคุณสมบัติตามข้อ 2(1) (2) และ (4) (2) ไม่มีลักษณะต้องห้ามตามข้อ 3ให้บริษัทหลักทรัพย์ยื่นคําขอขึ้นทะเบียนบุคคลที่บริษัทหลักทรัพย์แต่งตั้งให้ปฏิบัติหน้าที่เป็น ผู้จัดการกองทุนรวมตามวรรคหนึ่งต่อสํานักงานพร้อมหนังสือรับรองของบริษัทหลักทรัพย์ว่า บุคคล ดังกล่าวมีคุณสมบัติตามข้อ 2(1) (2) (4) และไม่มีลักษณะต้องห้ามตามข้อ 3 ภายในสามสิบวัน นับตั้งแต่วันที่ประกาศนี้มีผลใช้บังคับบุคคลที่ได้รับการขึ้นทะเบียนจากสํานักงานตามวรรคสอง ต้องเข้ารับการอบรมความรู้ ทั่วไปเกี่ยวกับกฎหมายว่าด้วยหลักทรัพย์และตลาดหลักทรัพย์ กฎระเบียบที่เกี่ยวข้อง และจรรยาบรรณ ในการประกอบวิชาชีพที่จัดโดยสมาคม ภายในหกเดือนนับตั้งแต่วันที่ประกาศนี้มีผลใช้บังคับ"ในกรณีที่สํานักงานปฏิเสธการขอขึ้นทะเบียนบุคคลตามวรรคสอง หรือบุคคลตามวรรคหนึ่ง ที่บริษัทหลักทรัพย์ไม่ยื่นคําขอขึ้นทะเบียนภายในระยะเวลาตามวรรคสอง หรือบุคคลที่ได้รับการขึ้นทะเบียน จากสํานักงานตามวรรคสองแต่ไม่เข้ารับการอบรมความรู้และจรรยาบรรณที่จัดโดยสมาคมภายในระยะ เวลาตามวรรคสาม ให้บุคคลดังกล่าวหยุดปฏิบัติหน้าที่เป็นผู้จัดการกองทุนรวมทันทีเมื่อได้รับแจ้งการ ปฏิเสธการขึ้นทะเบียนจากสํานักงาน หรือเมื่อครบกําหนดระยะเวลาตามวรรคสองหรือวรรคสาม แล้วแต่กรณีข้อ ๑๓ นับตั้งแต่วันที่ประกาศนี้มีผลใช้บังคับจนถึงวันที่ 31 ธันวาคม พ.ศ. 2540 บริษัทหลักทรัพย์อาจแต่งตั้งบุคคลที่ยังไม่ได้รับความเห็นชอบเป็นผู้จัดการกองทุนรวมตามข้อกําหนด ในประกาศนี้ หรือบุคคลที่ไม่อาจปฏิบัติหน้าที่เป็นผู้จัดการกองทุนรวมได้ตามข้อกําหนดในข้อ 12 เป็นผู้จัดการกองทุนรวมได้ หากปรากฏว่าบุคคลนั้นมีลักษณะดังต่อไปนี้(1) มีคุณสมบัติตามข้อ 2(1) (2) และ (4) (2) และ (4) (2) ไม่มีลักษณะต้องห้ามตามข้อ 3(3) ผ่านการอบรมความรู้ทั่วไปเกี่ยวกับกฎหมายว่าด้วยหลักทรัพย์และตลาดหลักทรัพย์ กฎระเบียบที่เกี่ยวข้อง และจรรยาบรรณในการประกอบวิชาชีพที่จัดโดยสมาคม(4) ได้รับการขึ้นทะเบียนจากสํานักงานแล้วในการขอขึ้นทะเบียนบุคคลตามวรรคหนึ่ง ให้บริษัทหลักทรัพย์ยื่นคําขอต่อสํานักงาน พร้อมด้วยเอกสารหลักฐานดังต่อไปนี้(1) หนังสือรับรองของบริษัทหลักทรัพย์ว่า บุคคลดังกล่าวมีคุณสมบัติตามข้อ 2(1) (2) (4) และไม่มีลักษณะต้องห้ามตามข้อ 3(2) ประกาศนียบัตรหรือหลักฐานจากสมาคมซึ่งแสดงการผ่านการอบรมความรู้และ จรรยาบรรณในการประกอบวิชาชีพที่จัดโดยสมาคมให้บุคคลที่ได้รับการขึ้นทะเบียนเป็นผู้จัดการกองทุนรวมตามวรรคหนึ่ง ปฏิบัติหน้าที่เป็น ผู้จัดการกองทุนรวมได้ นับตั้งแต่วันที่ได้รับการขึ้นทะเบียนจากสํานักงานจนถึงวันที่ 31 ธันวาคมพ.ศ. 2540ข้อ ๑๔ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ผู้มีอํานาจลงนาม - ประกาศ ณ วันที่ 16 มกราคม พ.ศ. 2539 เลขาธิการสํานักงานคณะกรรมการกํากับหลักทรัพย์และตลาดหลักทรัพย์